Rikunarita-ORG/Wikinium huggingface dataset:
# Jordskjelvet i San Francisco 1906

| Jordskjelvet i San Francisco 1906 |
| --- |
|  |
| Basisinformasjon |
| Dato | 18. april 1906 |
| Magnitude | 7,9 |
| Dybde | 11,7±7 kilometer |
| Berørte områder | San Francisco |
| Omkomne | Større enn 3 000 |
| Skadde | Cirka 0 |
| Posisjon |
| Jordskjelvet i San Francisco 1906 (California) |

**San Francisco-skjelvet i 1906** var et kraftig jordskjelv i San Francisco i California som fant sted tidlig om morgenen onsdag 18. april 1906. Etter jordskjelvet ødela påfølgende branner mesteparten av byen, også det av bygninger som hadde overlevd skjelvet. Dette jordskjelvet er kanskje historiens mest berømte og omtalte skjelv,[*trenger referanse*] ved siden av jordskjelvet i Lisboa 1755, som la Lisboa i Portugal totalt i ruiner.

Jordskjelvet i 1906 er antagelig blitt såpass mye omtalt fordi det var den første store naturkatastrofen som ble dokumentert med fotografier samtidig som interessen for geologi og seismologi begynte å blomstre for fullt.[*trenger referanse*]

Det offisielle antallet døde var 700, men man regner i dag med at det korrekte tallet er nærmere 3 000, de fleste i det sentrale San Francisco, 198 ble innrapportert annensteds fra. Av en befolkning på 400 000 ble 225 000 hjemløse.

Det første førskjelvet ble registrert tidlig om morgenen klokka 05:12, 18. april 1906. Selve hovedskjelvet som hadde episenter nær San Francisco by, kom drøye 20–25 sekunder senere og varte i 47 sekunder. Rystelsene var så kraftige at jordskjelvet kunne kjennes fra Oregon til Los Angeles, og så langt inn i landet som det sentrale Nevada.

I tiden etter kom det flere sterke etterskjelv, men det som la hele byen i ruiner, bokstavelig talt, var alle brannene som oppsto i forbindelse med at gassledninger under skjelvet ble ødelagt og antent. Det aller meste av vannforsyningssystemet i byen hadde naturlig nok også brutt sammen og brannvesenet sto maktesløs. Flere branner slo seg raskt sammen og ble til store flammeinferno. En journalist poengterte at hele San Francisco sto i flammer. Brannen ødela mesteparten av bebyggelsen i sentrum, ca. 500 kvartaler.

General Frederick Funston fikk raskt erklærte unntakstilstand, og fikk etterhvert brannene under kontroll ved å sprenge i stykker bygninger rundt brannene slik at flammene sluttet å spre seg.

## Bildegalleri

* San Francisco City Hall 20. april 1906
* Den ødeleggende brannen
* Hus ødelagt i jordskjelvet

## Se også

* Jordskjelv
* Liste over jordskjelv

## Referanser

## Eksterne lenker

* (en) San Francisco earthquake of 1906 – kategori av bilder, video eller lyd på Commons

* (en) San Francisco earthquake of 1906 – galleri av bilder, video eller lyd på Commons
# James Wolfensohn

| James Wolfensohn |
| --- |
|  |
| Født | 1. des. 1933 Sydney |
| Død | 25. nov. 2020   (86 år) Manhattan |
| Beskjeftigelse | Samfunnsøkonom, bankier, fekter, politiker, advokat, jurist, næringslivsleder  |
| Embete | * President of the World Bank Group (1995–2005)
 |
| Utdannet ved | University of Sydney Harvard Business School |
| Nasjonalitet | USA Australia |
| Gravlagt | Sharon Gardens Cemetery |
| Medlem av | * American Academy of Arts and Sciences
* American Philosophical Society (1997–)
* American Association for the Advancement of Science
 |
| Utmerkelser | vis
10 oppføringer
Kommandørridder av Order of the British Empire (1995) Æresdoktor ved Det hebraiske universitetet i Jerusalem (2011) Æresdoktor ved Ben-Gurion-universitetet i Negev Theodor Heuss-prisen (2006) Leo-Baeck-medaljen (2006) Vennskapsordenen Det gylne skinns orden Honorary Officer of the Order of Australia (1987) Great Immigrants Award (2006) Storbånd av Den oppadstigende sols orden (2006)

 |
| Signatur |
|  |
|

---

James Wolfensohn på Commons |

**James Wolfensohn** (født 1. desember 1933 i Sydney, død 25. november 2020 på Manhattan) var den niende presidenten for Verdensbanken (avgikk 30. juni 2005). Han var amerikansk statsborger, opprinnelig fra Australia; familien er av tysk-jødisk opprinnelse.

## Referanser

## Eksterne lenker

* (en) James Wolfensohn – Olympedia

* (en) James Wolfensohn – Australian Olympic Committee

Denne artikkelen er en **spire**. Du kan hjelpe Wikipedia ved å utvide den.